Eversor

Διεθνής σκηνή

Εκτός από την μουσική παραγωγή για το συγκρότημα του (Phase3), καθώς και για άλλους γνωστούς αλλά και μη καλλιτέχνες, ο Εversor έγινε γνωστός και στο εξωτερικό, μόλις στα 21 του χρόνια, παράγοντας εξ ολοκλήρου ένα EP με underground και ανεξάρτητους καλλιτέχνες από τις Η.Π.Α και τον Καναδά (Back to the Essence EP) και αμέσως μετά, όταν του ζητήθηκε από την εταιρεία βιντεοπαιχνιδιών, Atari, σε συνεργασία με τον writer/ιδιοκτήτη εταιρείας ρούχων, Μarc Ecko, να συμβάλλει στην παραγωγή μουσικής για το graffiti βιντεοπαιχνίδι Marc Eckō's Getting Up: Contents Under Pressure. Συνεργάστηκε με καλλιτέχνες όπως Rakim, Busta Rhymes και Isaac Hayes και εργάστηκε στο soundtrack του παιχνιδιού.
Όλα αυτά τα χρόνια, έχει επιμεληθεί την μουσική παραγωγή σε καλλιτέχνες όπως: Substance Abuse, Main Flow & Esoteric (στο ομώνυμο album του πρώτου, Return of the Castle), Sci-Development, Phil The Agony & Planet Asia, Lord Lhus & Savage Brothers, Crucifix Payne & Canibus, Blaq Poet of Screwball και σε άλλους πολλούς.
To 2010 επιλέχθηκε για ένα από τα μεγαλύτερα urban projects της Ευρώπης, το Diversidad, σαν ένας από τους καλύτερους μουσικούς παραγωγούς στην Ευρώπη παράλληλα με τους Cookin Soul, Spike Miller και CHI,για τους σκοπούς του album του Diversidad για το 2010.

Ελληνική σκηνή

Όσον αφορά την εγχώρια σκηνή, ο Eversor, τόσο σαν rapper όσο και σαν παραγωγός, έχει συνεργαστεί με κάποια από τα μεγαλύτερα ονόματα του χώρου, όπως ο Λόγος Απειλή, ο Εισβολέας, ο 12ος Πίθηκος, ο ΛΕΞ, οι Razastarr και πολλοί άλλοι. Επίσης, έχει συνεργαστεί και με ορισμένους ανερχόμενους καλλιτέχνες, όπως ο Bloody Hawk ή ο Armagedon στο νέο άλμπουμ του την Σκακιέρα. Γενικότερα δηλαδή, αποτελεί ένα από τα πλέον σημαντικά ονόματα της ελληνικής hip hop σκηνής.
Εκτός από τη μουσική παραγωγή για albums, έχει επίσης επιμεληθεί τη μουσική παραγωγή για 3 ντοκιμαντέρ τα οποία βασίζονται στην κουλτούρα και στον τρόπο ζωής της hip-hop μουσικής, κερδίζοντας έτσι αξιότιμους τίτλους για τη μουσική του. Επίσης, συνθέτει μουσική για τηλεοπτικά ντοκιμαντέρ και παράγει samples τα οποία διατίθενται στους μουσικούς παραγωγούς.
Όπως έχει δηλώσει ο ίδιος σε συνέντευξή του, ζει ουσιαστικά από τη μουσική, κι έτσι έχει συνεργαστεί κατά καιρούς και με διαφορετικούς καλλιτέχνες: «Αν έλεγα ότι δεν το βλέπω επαγγελματικά και βιοποριστικά, θα σου έλεγα ψέματα - και δεν ντρέπομαι καθόλου για αυτό. Δεν θα μπω τόσο στη διαδικασία να φιλτράρω ποιος θα πατήσει τα beats μου. Θα φιλτράρω όμως πολύ ένα συλλογικό project στο οποίο έχω αναλάβει εξολοκλήρου την παραγωγή. Για να επενδύσω σε ένα ολόκληρο άλμπουμ ή ΕΡ, πρέπει κάτι να δω στον άλλο, είτε είναι φτασμένος είτε πρωτοεμφανιζόμενος. Αυτή είναι και η διαφορά ενός επαγγελματία από έναν ερασιτέχνη, που μπορεί να είναι πολύ καλύτερος από τον επαγγελματία σε κάποια πράγματα, επειδή ακριβώς έχει τον αυθορμητισμό , είναι απελευθερωμένος. Ο επαγγελματίας όμως είναι αυτός που θα βάλει κάποια όρια ή που θα καταστρέψει κάποια άλλα, ώστε να κινηθεί ανάλογα και να μείνει στο προσκήνιο. Οι περισσότεροι στην Ελλάδα δεν κοιτούν τη μακροβιότητα της καριέρας τους, δεν τους ενδιαφέρει τι θα αφήσουν πίσω τους και για πόσο χρόνο. Όμως, αυτό το πράγμα έχει ημερομηνία λήξης. Εφόσον ζω μέσα από τη μουσική και το studio μου, πρέπει να σκέφτομαι πως θα είμαι καλύτερος και πώς θα μείνω στον χρόνο, ώστε να υπάρχει η ανάλογη ζήτηση από τους καλλιτέχνες».